**Områdeutvalget Ura/Segelbergan/Novika**

**Referat fra møte 19.04.2022**

Til stede: John Kåre Olsen, Lars Inge Ingebrigtsen, Trond Eirik Johansen, Rune Larsen, Clas Rønning

**1. Tilbakeblikk og oversikt over «ansvarsområdene».**

Gjensidig info omtidligere roller i utvalgsarbeid og andre relaterte verv og oppgvaer

**2. Bybuss til nedre Ura.**

Det er behov for endring og utvikling av bybusstilbudet slik at det møter behovet i et større nedslagsfelt.

A) Ruta bør utvides til en «rundtur i området», ned Urabakken og oppover til kryss der Uraveien møter Novikveien med innlagte stopp-plasser.

B) Busstype og størrelse bør tilpasses passasjergrunnlaget og veistandard.

John Kåre Olsen lager utkast til brev til Alstahaug kommune/Nordland fylkeskommune

**3. Skjøtselsplaner for fellesareal i området.**

Det er behov for en gjennomgang og oversikt over de ulike fellesarealer og leikeplasser i området, det må også undersøkes om det finnes planer for stell og vedlikehold av disse.

Lars Inge Ingebrigtsen lager utkast til brev til Alstahaug kommune.

**4. Redusert fartsgrense Ura – Kleivskaret**

Det foregår en utstrakt» villmannskjøring» på strekninga til stor fare for myke trafikanter og mistrivsel for beboere langs veien.

Fartsgrensen må reduseres til 60 km for hele strekninga fra Ura skole, over Kleivskaret og fram til kryss der veien møter Fylkesvei 17.

Trond Eirik Johansen og Clas Rønning lager utkast til brev til Alstahaug kommune.

**5. Bedre skilting til området Novika**

Det er tidligere, i 2018, gjort henvendelser til Vegvesenet og Alstahaug kommune vedr. bedre skilting/henvisning til Novika. Begge instanser, v/ Handeland og Kindl, har samme år stilt seg positive til å foreta utbedringer. Etter fire år har intet skjedd.

Clas Rønning følger opp saken.

**6. Veistandard – strekninga avkjørsel fra Novikveien/Kleivskaret - Novika**

Veistandard en er under enhver kritikk, spesielt under teleløsninga. Dette skyldes manglende drenering/grøft langs nordsida av store deler av strekninga. Dette ren kommunal vei og kommunene bør snarest vurdere grøfting og drenering.

Clas Rønning sjekker med Alstahaug kommune.

**7. Kontakt med velforeningene i området**.

Det eksisterer flere vellag/velforeninger , noen som organiserte lag og noen som facebook-grupper. Lars Inge Ingebrigtsen sjekker opp i tilknytning til sak 3.

**8. Tursti fra Ura til Kleivskaret**

Det er et naturgitt terreng for å anlegge ei ny tursti fra Ura skole med stigning oppover i retning Kleivskaret over «Trollhølmyra».

Dette vil gi mange nye muligheter for trim og naturopplevelser samtidig som man får ei «ringløype» med kobling til løypa oppe på Åsryggen.

Rune Larsen utarbeider forslag til løypetrasé.

**9. Videreføring av sykkel- og gangvei langs Novikveien**

Det er naturlig at eksisterende sykkel- og gangvei videreføres fram mot kryss med Uraveien (Haugerud). Det er utført noen arbeider på strekninga.

Clas Rønning sjekker status for prosjektet.

**10. Kommunedelplan for klima og bærekraft i Alstahaug kommune.**

Områdeutvalgene er i brev av 07.04.22 bedt om å komme med innspill i arbeidet med å rullere plane.

Trond Eirik Johansen og Clas Rønning oversender svarbrev med henvisning til relevante saker områdeutvalget har drøfta i møtet.

Clas Rønning

sekr.